tomron87/hebrew-wikipedia-sentences-corpus huggingface dataset:
החידושים הבולטים בתוכן כללו את העלאת רמת הדמות המרבית מ-60 ל-70, מקצוע התכשיטנות, גישה לשלוש ערים חדשות ולארץ החיצונה, כמו גם מאות משימות, משימות יומיות שהשחקן יכול להשלים פעם ביום למשך כמה ימים שהוא רוצה, פריטים, מפלצות ומבוכים חדשים כמו גם יכולות וכישורים חדשים.
חלק מהתוכן זמין לכל השחקנים ללא ההרחבה, כמו כישורים ופריטים חדשים.
לעומת זאת ההרחבה נדרשת על מנת לשחק בגזעים החדשים, לעלות מעל רמה 60 ולקבלת גישה לארץ החיצונה.
World of Warcraft: Wrath of the Lich King (זעמו של מלך הליץ') היא חבילת ההרחבה השנייה שיצאה למשחק.
ההרחבה הופצה לראשונה בנובמבר 2008. חמש שנות שקט חלפו מאז ארת'ס (Arthas), יורש הכתר של לורדרון (Lordaeron), נעלם בשממה של נורת'רנד (Northrend), ומאז הועצם כוחו בשימוש קסמי המוות של הממונה עליו.
כעת האדון והתלמיד התאחדו כמלך הליץ' החדש: אדון האל מתים, אשר בעזרת צבאו מבקש למחות את החיים מאזרות', וגיבורי הברית והעדר החלו להתקבץ ביבשת נורת'רנד למאבק כנגד צבא האל-מתים שלו ובני בריתו החיים.
היבשת עוצבה בהשראת אירופה הצפונית ושולבו בה אלמנטים רבים מתרבות הנורדית.
חלק עיקרי מהעלילה מתרכז סביב עם דמוי-ויקינגים שנלחם בצבאות הברית והעדר וחלק מהם אף כורת ברית עם ארת'ס.
חלק מעלילה מתרכז במלחמה כנגד הדרקונים הכחולים שבראשם מליגוס (Malygos) שהחליט להשמיד את כל המינים האחרים שעוסקים בקסם בטענה ששימושם בקסם הוא מופרז, בזבזני ומסוכן, מליגוס מנהיג את כוחותיו מבסיסו הנקרא נקסוס (Nexus) שנמצא בנורת'רנד.
בחלק אחר של העלילה, על גיבורי הברית והעדר להילחם בחסרי הפנים (Faceless), משרתיו של האל הקדום יוג-סרון (Yogg-saron) הכלוא במתחם הטיטאנים, אולדואר (Ulduar), ובשומרים הטיטאנים שיוג-סרון הצליח להשתלט עליהם ולשבש את דעתם.
בסוף העלילה מתקיים הקרב האחרון בין כוחות האור (הכוללים את גיבורי הברית, העדר וארגונים אחרים שהתאחדו) לבין המלך הליץ' וצבא האל-מתים שלו שהתכנסו במצודת כתר הקרח (Icecrown Citadel) מקום מושבו של המלך הליץ'.
בין החידושים בתוכן נכללים היבשת הצפונית - נורת'רנד, העלאת הרמה המרבית מ-70 ל-80, הוספה של מעמד - "אביר המוות", שימוש בכלי רכב, כמו גם מאות משימות, מבוכים ויכולות חדשות, וכן גרפיקה משופרת.
World of Warcraft: Cataclysm (חורבן) היא חבילת הרחבה השלישית שיצאה למשחק.
ההרחבה הופצה לראשונה ב-7 בדצמבר 2010. בהרחבה זו, מתעורר הדרקון החמישי נלת'ריון, המוכר יותר ככנף-המוות המשמיד, מנהיג הדרקונים השחורים - אשר הושחת על ידי לחישותיו של אל קדום.
כנף-המוות יוצא למסע הרס וחורבן, ובזעמו מעצב את העולם מחדש.
כנף-המוות וכת הסוגדים שלו, "פטיש הדמדומים", יוצאים למסע נקמה בכל אויביהם שכולל מחיקת כל יצור חי על פני אזרות'.
בנוסף, רגנרוס, אדון האש העתיק שסולק למישור היסודות מוחזר על ידי ת'אוריסיאן, גמד משבט הברזל האפל.
האיום מצד דת'ווינג ורגנארוס מתרחש בצל מלחמה נוספת בין הברית לעדר, שהורכזה עוד בהרחבה הקודמת על ידי ואריאן מלך סטורמווינד כנגד העדר לאחר שבמהלך המלחמה נגד הליץ' קינג אירע אסון שגבה קרבנות משני הצדדים.
מנהיגי הברית חושבים שמקורו האסון הוא במעשה בגידה של העדר.
מנהיג העדר הקודם, ת'ראל, פרש מתפקידו על מנת לסייע למנהיגי יתר מעופי הדרקון לעצור את דת'ווינג, ואת מקומו תופס מצביא האורקים הלוחמני, גארוש הלסקרים.
למשחק הצטרפו שני גזעים חדשים – גובלינים המצטרפים לצד של העדר.
הגובלינים הם יצורים קטנים ומשעשעים, ועם זאת בעלי כושר המצאה גבוה.
הגזע השני, הוורגן, שמצטרפים לצד של הברית, הם למעשה בני אדם שחיו בממלכה מסוגרת, וקוללו בקללה נוראית שהפכה אותם לאנשי זאב אכזריים וקטלניים.
התרבות האנגלית שימשה השראה ליצירת הגזע, הדבר מתבטא במבטא הבריטי הכבד, הלבוש ועיצוב הסביבה שבה הוורגן מתחילים.
בהרחבה זו הועלתה הרמה המרבית ל-85, נוספו אזורים ומבוכים חדשים, ולמעשה רוב אזורי המשחק עוצבו מחדש.
כמו כן נוסף מקצוע משני חדש, ארכאולוגיה, הנותן יכולת לשחקנים לסרוק את האדמה (באזורים מסוימים) ולמצוא חפצים עתיקים שמוסיפים ומרחיבים את העלילה הכללית של המשחק.
בניגוד להבטחה קודמת של בליזארד, שבו יהיה תפקיד חדש בכל הרחבה, לא נוסף תפקיד חדש בהרחבה זו, אך עודכנו והורחבו השילובים האפשריים של גזע-דמות (כמו טאורן לוחם ואל-מת צייד, שלא היה ניתן לשחק בהם לפני הרחבה זו).
World of Warcraft: Mists of Pandaria (ערפילי פנדריה) היא חבילת ההרחבה הרביעית שיצאה למשחק.
ההרחבה הופצה לראשונה ב-25 בספטמבר 2012.
בהרחבה זו, נחשפת יבשת פנדריה (בדרום אזרות') שהייתה שקועה אלפי שנים בערפל ונחשפה עקב החורבן שגרם כנף-המוות.
בדומה ליבשת נורת'רנד שעוצבה בהשראת אירופה והתרבות הנורדית, פנדריה עוצבה בהשראת מזרח אסיה.
העלילה מתרכזת ביריבות בין הברית לעדר על השליטה ביבשת ובמשאביה ולהשלכות שהיריבות הזו תביא על היבשת ותושביה.
האויב המרכזי בהרחבה זו הוא גארוש הלסקרים, ששימש כמנהיג העדר ועם הזמן מתגלה כי הוא אינו מעוניין רק בהכרעת הברית אלא במלחמת ג'נוסייד נגד כל מתנגדיו - מהברית והעדר ביחד, ויעשה הכל כדי להגשים את מטרתו, כולל העלאה באוב של כוח קדום ומרושע הקבור בלב היבשת.
למשחק הצטרף גזע חדש- הפנדרן (פנדה בגודל אדם) שמתחילות כדמויות נייטרליות אך נאלצות לבחור צד ברמה 12. בהרחבה זו נוסף מקצוע הנזיר (Monk).
הנזיר משתמש בכוח קסום שנקרא צ'י שמתפקד בדומה למאנה (כוח-קסם, Mana) של קוסמים.
למערכת נוספה מערכת חיות המחמד, המאפשרת להילחם עם חיות מחמד אחרות, בקרב מבוסס תורות.
כמו כן הרמה המרבית הועלתה ל-90 ואפשרויות חדשות רבות נוספו למשחק.
לאחר תבוסתו של גארוש, מנהיגי הברית והעדר מסכימים כי הוא יובא לפנדריה למשפט.
לפני שהם מצליחים להביאו לצדק, נפתח פורטל סודי על ידי אחד מדרקוני הברונזה (להם יש יכולת שליטה בזמן), וגארוש מנצל אותו על מנת לחזור לדראנור בעבר הרחוק, לשכנע את האורקים השוכנים בו (בראשות אביו, גרומאש) שלא לשתות מדמו של השד מנורות' ולא להיהפך למשרתיו של הלגיון הבוער.
גארוש מתכנן להשתמש באורקי דראנור שבפיקודו על מנת להקים את "עדר הברזל" ולכבוש את אזרות' באמצעות "שער אפל" חדש.
חלק מהתכונות החדשות בהרחבה זו הן: העלאת רמת השחקנים המקסימלית מ-90 ל-100, בניית מבצר פרטי לכל שחקן ושילוח דמויות למשימות מיוחדות, הוספת דרגת קושי חדשה וסיווג מחדש של דרגות הקושי ב-Raids (אזורי משחק מיוחדים המיועדים לקבוצות של 10 עד 30 שחקנים), עדכון גרפי של דמויות השחקנים ותוספות למערכת ה-PvP (שחקן-נגד-שחקן).
World of Warcraft: Legion (לגיון) היא ההרחבה השישית למשחק, שהוכרזה בכנס "Gamescom 2015" ב-6 באוגוסט 2015 והופצה לשוק ב-30 באוגוסט 2016. בהרחבה זו, רמת השחקנים המקסימלית עלתה מ-100 ל-110, בעולם המשחק נפתח אזור חדש בשם "האיים השבורים" (The Broken Isles), התווסף מקצוע "צייד השדים" (Demon Hunter).
ויש שינוי נוסף לגזע-דמות: כעת ננסים יכולים להיות ציידים, וכל Specialization (התמחות) יקבל כלי-נשק ייחודי (Artifact weapon) אשר ישמש את השחקן במהלך כל ההרחבה וישודרג בהתאם להתקדמות השחקן.
האויב המרכזי בהרחבה זו הוא The Burning Legion - לגיון ענקי של שדים בפיקודו של הטיטאן סרגראס (Sargeras) אשר הרס אלפי כוכבים ועכשיו תוקף את אזרות' - כל שחקן רואה את השדים באזור הרמה שלו.
נוסף מעמד חדש: צייד שדים.
ציידי השדים מתחילים את המשחק ברמה 98 אך כדי לפתוח דמות כזאת יש להגיע עם דמות אחרת בשרת לרמה 70 לפחות.
world of warcraft: battle for azeroth היא ההרחבה השביעית למשחק, שהוכרזה בכנס "Blizzcon 2017" ב-3 בנובמבר 2017, ויצאה בתאריך ה-14 באוגוסט 2018. בהרחבה זו, רמת השחקנים המקסימלית תעלה מ-110 ל-120, בעולם יפתחו שני אזורים חדשים הקרואים זאנדלאר לעדר (Zandalar) וקול טיראס לברית (Kul tiras).
יובאו פיצ'רים חדשים כגון "Heart of Azeroth" שמונה גזעים חדשים הקרואים Allied races, גרפיקה חדשה ומעודכנת, מצבי משחק חדשים כגון Warfronts, Island expeditions ועוד.
יוצבו שינויים מעודכנים לצורת המשחק של המקצועות השונים, יושם דגש גדול על קרבות שחקן נגד שחקן (PVP) ומעין חזרה למקורות של המשחק עוד מימי הפצתו.
World of Warcraft: Shadowlands היא ההרחבה השמינית למשחק, שהוכרזה בכנס "Blizzcon 2019" ב-1 בנובמבר 2019, ויצאה בתאריך ה-24 בנובמבר 2020.
הרקע העלילתי נעוץ עוד בהרחבה הקודמת: Battle of Azeroth, כאשר בשיא העלילה, סילוואנס, מנהיגת האל-מתים והמפקדת הבכירה של ההורד בזמן המלחמה, מחליטה לבגוד בהורד במטרה לצבור כוח.
בהרחבה הזו מגלים כי היא לקחה את הכתר של הליץ' קינג ושברה אותו, ובכך השמידה את הגבול בין עולם החיים לבין עולם המתים - Shadowlands, צעד המאיים על האיזון הקוסמי העדין בין החיים לבין המוות.
המשחק יציג לראשונה Level squish - הפחתת רמות לכלל השחקנים תוך כדי הפחתת הרמה המקסימלית מ-120 ל-60. במסגרת הפחתת הרמות, כל מי שהיה רמה 120, לדוגמה יירד לרמה 50, כך שתינתן לו אפשרות לחקור את האזור החדש, ממלכת המוות Shadowlands.
בנוסף לכך בליזארד הצהירה כי מתוכננים שינויים רבים במשחקיות והמשחק יהיה יותר ידידותי וקל למשתמש.
World of Warcraft: Dragonflight היא ההרחבה התשיעית למשחק שהוכרזה בתחילת 2022 ויצאה ב־28 בנובמבר 2022.
ב-13 בספטמבר 2005 ולמשך כשבוע החלה להתפשט במשחק מגפה וירטואלית בעקבות טעות בקוד שאפשרה התפשטות לחש שמוריד חיים מעבר לאזור מוגבל.
כך התפשטה המגפה בכל העולם הווירטואלי, הרגה שחקנים בדרגות נמוכות והחלישה את אלו בדרגות הגבוהות, ושינתה את טקטיקת המשחק.
העולם הדמיוני מורכב משני כוכבי לכת מרכזיים - אזרות', העולם המרכזי בו מתקיימת מרבית מהעלילה ודראנור, כוכב לכת הקיים במספר כותרים בגרסתו המקורית אך גם כגרסה של העולם אחרי שהתפרק והפך לעולם הנקרא אווטלנד.
כוכב הלכב אזרות' עצמו מורכב מ-4 יבשות מרכזיות: ממלכות המזרח (שמכונות גם "אזרות'"), נורת'רנד, קלימדור, ופנדריה.
בעוד שדראנור, שקיים בשתי גרסאות בממדים שונים במשחק, מורכב מיבשת אחת בלבד.
בעולם קיימים מספר רב של פלגים, גזעים ומעמדות, כאשר העלילה המרכזית סובבת סביב היריבות בין הברית (The Alliance) לעדר (The Horde), וביכולתם להילחם אחד בשני ובכוחות הרוע, כגון צבא האל-מתים, הסקורג' (The Scourge), והלגיון הבוער (The Burning Legion).
ווֹרְמְס או תולעים (מוכר בישראל גם כמלחמת התולעים) היא סדרת משחקי מחשב מז'אנר הפעולה, אשר הומצא על ידי אנדי דודסון, והופץ לראשונה ב-1995. הזכויות של המשחק שייכים לחברה Team 17, שהייתה אחראית גם לפיתוחו.
בכל משחק משתתפות כמה קבוצות, אשר לכל אחת מהן מספר תולעים.
מטרת כל קבוצה היא לחסל את כל קבוצות התולעים היריבות.
כל קבוצה מקבלת ציוד בסיסי, הכולל אמצעי לחימה וכלי משחית, בעזרתם היא אמורה להשיג את המטרה.
מבין הציוד הקיים, ישנו ציוד שאינו מוגבל בכמותו, כגון: רקטות בסיסיות הנורות מהבזוקה, רימוני יד ורובה ציד; כמו כן, ישנו גם ציוד איכותי וקטלני יותר, אך מוגבל בכמותו, כגון: תקיפה אווירית, טילים מתבייתים ועוד.
במשחק קיימים גם מספר כלי נשק חזקים (והומוריסטיים) במיוחד, המתקבלים בהצנחות מהאוויר רק לעיתים נדירות, כגון: "רימון יד קדוש", "פצצת בננה", "סופר פצצת בננה" ו"חמור מבטון".
המשחק אינו מתבצע בזמן אמת ובמקביל, אלא בתורים: לכל קבוצה יש תור בה היא יכולה לנסות לחסל את יריבה ובכל תור אך ורק תולעת אחת יכולה לבצע פעולה.
כאשר תולעת נפגעת ונותרת ללא אנרגיית חיים, היא מפוצצת את עצמה.
הפיצוץ עשוי לפגוע ולגרום נזק גם לתולעים שהיו בקרבתה בעת מותה.
קמפיין – על השחקן להשלים סדרה של משימות ושלבים עם מטרות שונות, בהם הוא מתמודד מול המחשב (ולעיתים גם בלעדיו)
שחקן ממוחשב – כמו משחק של שני שחקנים (ומעלה), אלא שהמחשב משחק את הקבוצה/ות היריבה/ות
שני שחקנים ומעלה, שמשחקים בתורות באמצעות מחשב יחיד (לא מקוון)
שני שחקנים ומעלה, שמשחקים בתורות ממחשבים שונים באמצעות האינטרנט (משחק רשת)
למשחק יצאו גרסאות ופרקים רבים.
סדרת המשחקים החלה את דרכה במישור דו-ממדי.
החל מ-2003, החלו לצאת כותרים בסדרה גם במרחב תלת-ממדי.
משחק מחשב נוסף, הנקרא Liero, מתואר לעיתים כגרסת זמן האמת של Worms, אף על פי שהמתכנת שכתב אותו אינו קשור לחברת Team 17.
משחקים דו-ממדייםמשחקים תלת-ממדייםהדור הראשון של המשחקיםהדור השני של המשחקיםהדור השלישי של המשחקים Worms (1995)
ווֹרְמְס היא עיר במדינת ריינלנד-פפאלץ בגרמניה, על גדות הריין.
בעיר 83,081 תושבים נכון לשנת 2017. העיר וורמס קדומה ביותר והיא אחת מהערים העתיקות שבצפון אירופה.
בימי הרומאים הייתה העיר מאחז צבאי אסטרטגי על הדרך הראשית שמובילה לנהר הריין, ולימים – עיר מסחר משגשגת.
בשנת 14 אחר הספירה נכבשה על ידי המצביא דרוסוס.
את שרידי העיר הרומאית שפיתח דרוסוס ניתן לראות עד היום במבני הרחוב הרומאי, בפורום, ובשרידי המקדש לאל יופיטר.
בימי הביניים הייתה לעיר קיסרית חופשית, ומאז ימי קארל הגדול שימשה לעיתים כעיר מושבו של הקיסר ועמדה במרכזם של אירועים היסטוריים חשובים.
כבר במאה ה-14 מנתה העיר 20,000 תושבים (הרבה יותר מבפרנקפורט).
וורמס היא אחת הערים הגרמניות המוזכרות ב'שירת הניבלונגים', יצירה ספרותית עתיקה מהמוקדמות ביותר ששרדו בלשון גרמאנית שנתחברה סביבות המאה ה-13. מספר פעמים במהלך ההיסטוריה, נהרסה העיר כמעט לחלוטין.
במהלך מלחמת תשע השנים בשנת 1689 נבזזה העיר על ידי כוחות צרפתיים, שאף הצליחו להחזיק בה לזמן קצר.
ב-1792 נכבשה העיר שוב על ידי כוחות הצבא הצרפתי המהפכני; העיר הייתה בשליטת צרפת עד שנת 1815, אז נמסרה לידי הדוכס הגדול של הסן במסגרת קונגרס וינה.
בפעם נוספת נחרבה העיר בשנת 1945 בהפצצות אוויריות של חיל האוויר הבריטי, לקראת תום מלחמת העולם השנייה.
לקהילה היהודית בעיר היסטוריה מפוארת בימי הביניים, ופעלו בה בין השאר ר' יצחק הלוי, רש"י, ר' אלעזר מוורמס, ר' אליהו לואנץ, ר' יאיר חיים בכרך ור' מיכל שייאר.
ביחד עם שפייר ומיינץ (מגנצא) הרכיבה וורמס את שלוש הקהילות היהודיות הגדולות שלאורך הריין, שנודעו בראשי התיבות שו"ם.
בשנת 1096, בימי מסע הצלב הראשון, אירע בעיר הטבח בוורמס, כחלק ממאורעות הדמים שכונו גזירות תתנ"ו.
במהלך הטבח אולצו היהודים להתנצר או למות.
בעקבות אותם מאורעות דמים, חיבר ר' מנחם ברבי מכיר את הקינה "אבל אעורר", שייחודה בכך שיש בה אזכור מדויק של התאריך, שנת תתנ"ו.
בניין וורלדווייד פלאזה 1 , אשר נבנה בשנת 1989, הוא אחד מקבוצה של שלושה גורדי שחקים בשכונת הלס קיצ'ן שברובע מנהטן של העיר ניו יורק בארצות הברית.
המבנה הוא בניין משרדים, בעוד ששני המבנים הסמוכים לו הם מבני מגורים.
קומפלקס המבנים תופסים בלוק המצוי בין השדרה השמינית, השדרה התשיעית, רחוב 49 ורחוב 50. המבנה בנוי על האתר ששימש בעבר את המדיסון סקוור גארדן השלישי שהיה בעיר ניו יורק.
המבנה הוא בן 49 קומות ויש בו 139,355 מ"ר של שטחי משרדים.
בסיסו של הבניין בנוי גרניט ובטון שניצוק מראש.
חזית המגדל מחופה בלבנים, ובראש המבנה פירמידה מצופה נחושת המכונה "היהלום של דייוויד" ("David's Diamond") על שם האדריכל.
במרכז המבנים מצויה רחבה ציבורית פתוחה.
רחבה זו נבנתה בתמורה להסכמת רשויות התכנון שלמבנה יתווסו מספר קומות מעבר למותר על פי תוכנית המתאר.
במרכז הרחבה מזרקה שתוכננה על ידי סידני סיימון וקרויה "ארבע העונות".
בכל אחת מקצוות המזרקה פסל של אישה המחזיקה כדור המייצג עונה מעונות השנה.
מתחת למבנה היו בעבר שישה בתי קולנוע.
כיום בשטח זה ממוקמים חמישה תיאטראות.
וורלד סיריס היא סדרת הגמר של אליפות ליגת ה-MLB.
בסדרה זו נפגשות אלופות הליגה האמריקאית והליגה הלאומית לסדרה של הטוב משבעה משחקים.
הסדרה משוחקת מדי שנה בחודש אוקטובר.
החל מהסדרה הראשונה שהתקיימה בבוסטון בתום עונת 1903, הסדרה שוחקה מדי עונה, למעט בעונות 1904 ו-1994.
הקבוצה בעלת מספר הזכיות וההופעות הרבות ביותר בוורלד סיריס היא הניו יורק יאנקיז שזכתה ב-27 אליפויות מתוך 40 פעמים בהן הופיעה בסדרת הגמר.
נכון לעונת 2023 הסיאטל מארינרס היא הקבוצה היחידה בליגה אשר מעולם לא העפילה לסדרת הגמר.
הסדרה משוחקת במתכונת של 2-3-2, כלומר שני המשחקים הראשונים נערכים במגרש הביתי של הקבוצה שזכתה ביתרון ביתיות בסדרה, שלושת המשחקים האחרים באצטדיון של יריבתה, ושני המשחקים האחרונים שוב במגרש הביתי.
עד 2002 התחלף יתרון הביתיות משנה לשנה בין הליגות, ללא קשר למאזני הקבוצות שהעפילו לסדרת הגמר.
בשנים 2002 עד 2016 יתרון הביתיות נקבע על פי משחק האולסטאר, שמתקיים באמצע העונה ובו נפגשות נבחרות משתי הליגות.
נציגת הליגה שניצחה במשחק היא זו שאירחה את שני המשחקים הראשונים בוורלד סיריס.
החל מעונת 2017 יתרון הביתיות ניתן לקבוצה עם המאזן הכללי הטוב ביותר, במקרה ולשתי הקבוצות מאזן דומה, היתרון הולך לקבוצה שלה מאזן טוב יותר במשחקים בין שתי הקבוצות, ובמקרה של שוויון גם בפרמטר זה, על פי המאזן בבית בו הקבוצה משחקת.
2לא התקיימה בשל שביתת הליגה
3לא התקיימה כיוון שהג'איינטס החרימו את המפגש
ווריקשייר הוא מחוז בחבל הארץ מערב המידלנדס שבאנגליה.
עיר הבירה של המחוז היא ווריק (25,434 תושבים) והעיר הגדולה ביותר בה היא נניטון (70,721 תושבים).
האזכור ההיסטורי הראשון של ווריקשייר הוא במאה ה-11, כאזור בממלכת מרסיה.
השם ווריקשייר הוא צירוף של ווריק ושייר (סיומת נפוצה באנגלית שמשמעה מחוז), כלומר מחוז ווריק (על שם העיר ווריק).
שם העיר ווריק משמעו "יישוב ליד הוויר" (ויר - סכר נמוך).
במהלך המהפכה התעשייתית במאות ה-18 וה-19 כלל המחוז את ערי התעשייה קובנטרי וברמינגהאם, מכרות פחם מהגדולים במדינה בצפון המחוז, ונתיבי תחבורה חשובים כמו תעלת אוקספורד - היה זה אחד המחוזות המתועשים ביותר בממלכה.
בשנת 1974 הוצאו מהמחוז הערים ברמינגהאם וקובנטרי וסביבתן, ויצרו את מחוז וסט מידלנדס.
האיש הידוע ביותר שהגיע ממחוז זה הוא כנראה ויליאם שייקספיר שגדל בסטרטפורד על האייבן.
עיר מוכרת במחוז היא רגבי, שבה נוסד משחק הרגבי.
המחוז נחשב למחוז בגודל ממוצע באנגליה ובעל צפיפות אוכלוסייה נמוכה.
רוב אוכלוסיית המחוז ממוקמת בערי הצפון והמרכז, באזורים שהיו מתועשים יותר במהלך המאה ה-19 בתעשיית הפחם והטקסטיל.
הנקודה הגבוהה ביותר במחוז היא גבעת אברינגטון (261 מטר) הנמצאת בדרום מערב המחוז.
ווריור (נולד כג'יימס הלוויג; 19 ביוני 1959 - 8 באפריל 2014) היה מתאבק אמריקאי אשר הרבה להופיע בהופעות הארגונים האמריקאים המובילים בתחום, ביניהם WWF ו-WCW.
הלוויג נודע בשם הבמה שלו "אולטימט ווריור" (Ultimate Warrior; מאנגלית: הלוחם האולטימטיבי) ולבסוף הפך כה מזוהה עם השם עד ששינה את שמו החוקי ל"ווריור".
לאחר קריירה בפיתוח גוף, פנה ווריור להיאבקות מקצועית.
מ-1985 עד 1986 הוא הוצמד לשרירן לשעבר סטיב בורדן, שנודע מאוחר יותר בשם סטינג, בשם "בלייד ראנרס".
השניים נפרדו כאשר ווריור עזב כדי להמשיך בקריירת יחידים בהיאבקות אליפות העולם (WCCW).
תחת שם הזירה דינגו ווריור, הוא היה אלוף טקסס במשקל כבד של WCWA פעם אחת.
בשנת 1987 הצטרף WWF, והפך פעמיים לאלוף הבין-יבשתית של ה-WWE תוך שנתיים.
באירוע המרכזי של רסלמניה VI, בשנת 1990, זכה הלוחם באליפות ה-WWE בקרב על תואר מול תואר על האלק הוגאן, מה שהפך אותו למתאבק הראשון שהחזיק בשני התארים במקביל.
הוא התחזה לפנים החדשות של החברה, הסתכסך עם היו"ר וינס מקמהן על רקע סכסוך שכר, וניסה ללא הצלחה לעזוב את ה-WWF, איתה היה תחת חוזה.
הלוחם חזר ברסלמניה VIII, אך בנובמבר 1992 שוחרר; מאוחר יותר התברר כי זה היה בגלל שימוש בסטרואידים.
בשנת 1993 שינה את שמו באופן חוקי לכינוי "לוחם" וקיבל קרדיט כשותף לכתיבת ספר קומיקס המבוסס על שמו ודמותו.
הלוחם חזר ל-WWF ברסלמניה XII, אך החזיק מעמד ארבעה חודשים, מכיוון שהחל לא להופיע באירועים.
שנתיים לאחר מכן, הוא הצטרף לאליפות העולם בהיאבקות (שניסתה להעסיק אותו ב-1995), ושימש בעלילה מושמצת עם הוגאן, שהגיעה לשיאה בליל כל הקדושים.
ווריור פרש מהיאבקות מקצוענית ולאחר מכן פצח בקריירת דיבור בפני קהל, אך התאבק קרב אחד אחרון בספרד בשנת 2008.
הלוויג נפטר ב-8 באפריל 2014, בגיל 54 בסקוטסדייל, אריזונה.
בשלושת הלילות הקודמים בניו אורלינס, הוא נכנס להיכל התהילה של ה-WWE, הופיע ברסלמניה XXX, והופיע בפעם הפומבית האחרונה בתוכנית Raw, וחזר לקידום לאחר פרידה חריפה ב-1996.
ג'יימס בריאן הלוויג נולד בשנת 1959 בקרופורדסוויל, אינדיאנה, כ-50 קילומטרים צפונית-מערבית לאינדיאנפוליס.
הוא היה הבכור מבין חמישה ילדים וגודל על ידי אמו (יחד עם אביו החורג) לאחר שאביו עזב את משפחתו כשהיה בן 12. אביו נפטר בגיל 57 וסבו נפטר בגיל 52. המשפחה עברה והוא סיים את לימודיו בתיכון פאונטיין סנטרל של וידרסברג ולמד באוניברסיטת אינדיאנה סטייט במשך שנה.
ווריור התחיל את הקריירה שלו בארגון ההיאבקות המקצועית הקטן יחסית WCCW בשנת 1985. ב-1987 עזב את הארגון ועבר לארגון המוביל באותה תקופה, ה-WWF (לימים, ה-WWE).
ווריור שולב בעלילות של ה-WWF, אשר תיארו רבות את התחרותיות המבוימת שבין המתאבקים כמעין אופרת סבון רוויית אלימות, והחל צובר פופולריות בקרב קהל המעריצים.
כבר ב-1988 החליטו התסריטאים לשתול דמותו במאבקים עיקשים עבור התארים של הארגון ולזכותו בתואר "האלוף הבין־יבשתי".
בעוד שתארים אלו נהגו לעיתים להחליף ידיים במהרה, ווריור החזיק בו כחצי שנה, לפני שהפסיד את האליפות לדמות המתאבק ריק רוד.
ארבעה חודשים לאחר מכן, שוב בעדות לפופולריות שלו, דמותו זכתה בשנית בתואר.
זכייה נוספת של ווריור באליפות התרחשה בקרב עם המתאבק הפופולרי ביותר בארגון – האלק הוגאן.
הקרב עצמו נערך במסגרת אחד משני אירועי השיא השנתיים של הארגון - רסלמניה.
בקרב זה ניצחה דמותו של ווריור את הוגאן וזכתה בתואר אלוף ה-WWF במשקל כבד.
אמנם, כדרכה בקודש של עלילת ה-WWF שני התארים נלקחו מווריור בקרבות שונים בהם הפסיד, אך דמותו הייתה לראשונה לעמוד בראש ההיררכיה ולהחזיק בשני התארים בו זמנית, מעמד בו נשארה משך חודשים מספר.
בשנת 1998 עבר לארגון ה-WCW וב-2008 פרש רשמית מהיאבקות.
הלוויג נפטר ב-8 באפריל 2014. הוא נכנס להיכל התהילה של ה-WWE ב-5 באפריל, הופיע ברסלמניה 30 ב-6 באפריל, והופיע לראשונה מזה 18 שנים ב-RAW ב-7 באפריל, יום לפני מותו.
בשעה 5:50 התמוטט הלוויג תוך כדי הליכה למכוניתו עם אשתו באריזונה מחוץ למלון שלהם.
הוא הובהל לבית החולים, שם נקבע מותו.
כעבור מותו של ווריור ערכו בארגון ה-WWE טקס לזכרו, ועמדו לכבודו דקת דומיה.
נתיחה שלאחר המוות גילתה כי הלוויג מת מהתקף לב שנגרם כתוצאה ממחלת לב וכלי דם טרשתית.
ה-FV510 ווריור הוא כינוי למשפחת נגמ"שי לחימה שפותחו בממלכה המאוחדת החל משנת 1987. נגמשים אלו נמצאים בשימוש בצבא הבריטי ובצבא ערב הסעודית.
ה-FV510 פותח כדי להחליף את קודמו, נגמ"ש ה-FV430 והוא פותח במספר דגמים המזוהים על ידי מספרי דגם עולים ונקראים כולם ווריור.
הווריור פותח על ידי חברת GKN כמחליף לנגמ"ש ה-FV430, הנגמ"ש פותח תוך שילוב דוקטרינת הקרב של הצבא הבריטי וייעודו של נגמ"ש הלחימה בשדה הקרב.
תפיסה זו מכתיבה שתפקיד נגמ"ש הלחימה הוא לנייד לוחמים לשדה הקרב ולספק להם כוח אש ותמיכה, כאשר את הלחימה מבצעים הלוחמים מחוץ לנגמ"ש הלחימה, שלא כמו בנגמ"שים אחרים המשמשים פלטפורמה ללחימה לשימוש כוחות חיל הרגלים (דוגמת האכזרית).
הווריור פותח בדומה לרכבי שריון קלים נוספים בצבא הבריטי כאשר הדגש הוא על מהירות ופחות על מיגון, כך משתמש הכלי במיגון המורכב מאלומיניום שלא כמו ברבים מכלי הרכב המשוריינים המשתמשים בתרכובות פלדה וחומרים קשים יותר.
מיגון נוסף ניתן להוסיף לכלי בצורת שכבה נוספת של אלומיניום בצמוד לשריון הכלי או בצורת מיגון כלוב.
צוות נגמ"ש הלחימה כולל נהג היושב בקדמת הכלי, מקלען ומפקד היושבים בצריח.
בנוסף לצוות, הווריור מסוגל להכיל עד שבעה לוחמים היושבים באחורי הכלי בשני צדדיו.
צריח הכלי היינו צריח GKN בו מותקן תותח L21A1 בעל קוטר של 30 מ"מ, מקלע מקביל לתותח ומקלע רכוב, שניהם בעלי קוטר 7.62 מ"מ ובנוסף שמונה מדוכות עשן ליצירת מסך עשן כאמצעי הגנה (ארבע מכל צד).
FV510: דגם הבסיס המשמש נגמ"ש לחימה.
FV511: דגם המשמש נגמ"ש פיקוד.
FV512: נגמ"ש חימוש וטיפול לתמיכת כוחות משוריינים.
FV513: נגמ"ש חילוץ לתמיכת כוחות שריון.
FV514: דגם נגמ"ש תצפית לכוחות ארטילריה.
ווריור מדברי: (Desert Warrior) דגם שפותח עבור יצוא ומשמש את צבא ערב הסעודית.
לדגם צריח שונה בעל תותח 25 מ"מ ושני משגרי טאו.
254 כלים מסוג זה משרתים את צבא ערב הסעודית החל משנת 1993.
ווריור 2000: דגם עתידי של הנגמ"ש שמתוכנן להיכנס לייצור עבור הצבא השווייצרי, בעל מיגון, מערכת בקרת אש ומנוע משודרגים וצריח שונה.
ווריק אשלי דייוויס הוא שחקן אנגלי.
התפרסם ככוכב סדרת סרטי האימה "לפרקון" ובסרטים "ווילו והנסיכה", "סיפורי נרניה: הנסיך כספיאן" ו"מלחמת הכוכבים - פרק 6: שובו של הג'דיי".
שיחק בכל שבעת "סרטי הארי פוטר" בתפקידי המורה ללחשים פרופסור פליטיק וגריפהוק (גובלין).
דייוויס נולד וגדל בעיירה אפסום שבמחוז סארי, דרום-מזרח אנגליה.
הוא נולד עם לקות גמדות.
התחיל את הקריירה שלו כבר בגיל 13 כשהתקבל לתפקיד וויקט בן שבט האיווק בסרט ההרפתקאות שובר הקופות "מלחמת הכוכבים - פרק 6: שובו של הג'דיי", המשיך עם התפקיד גם בשתי הפקות טלוויזיה מוצלחות "איווקס: שיירת האומץ" ו"איווקס: הקרב על אנדור".
דייוויס התפרסם לראשונה בתפקיד גדול בשנת 1988 בפנטזיה של רון הווארד וג'ורג' לוקאס "ווילו והנסיכה", בסרט גילם את תפקיד הגמד טוב הלב ווילו המגן על התינוקת אלורה דאנן, העתידה להפוך לנסיכה.
בזכות התפקיד נחשב דייוויס באותה התקופה לשחקן הנמוך המוביל והמפורסם בעולם.
השתתף בתפקיד גדול בסדרת הפנטזיה "דברי ימי נרניה" בעונות "הנסיך כספיאן" ו"המסע בדורך השחר".
בשנת 1993 כיכב דייוויס בקומדיית האימה "לפרקון" בתפקיד הראשי בתור הלפרקון הרצחני, לצידה של ג'ניפר אניסטון, באחת מהופעותיה הקולנועיות המוקדמות.
הסרט לא הצליח מבחינת ביקורתית אך בכל זאת זכה לחמישה סרטי המשך בהם לוהק לתפקיד הראשי.
השתתף לאחר מכן בארבעה פרקים בסדרת היוקרה "הממלכה העשירית" בתפקיד הגמד אקרון ובהפקה המבוססת על המעשייה "שלגיה ושבעת הגמדים".
בשנת 2001 הופיע בפנטזיה הספרותית שוברת הקופות "הארי פוטר ואבן החכמים" וגילם את הדמות הספרותית של המורה ללימוד לחשים פרופסור פליטיק.
את הדמות גילם דייוויס במשך כל שבעת סרטי ההמשך של סדרת סרטי "הארי פוטר".
בנוסף גילם בסדרה גם את דמותו של הגובלין גריפהוק.
סרטים נוספים בהם התפרסם היו "סיפורי נרניה: הנסיך כספיאן" בתור הגמד השחור ניקבריק ממלכת נרניה, העיבוד הקולנועי לספר "מדריך הטרמפיסט לגלקסיה", בתור הרובוט הדיכאוני מרווין, והדרמה המוזיקלית "ריי".
דייוויס פגש את אשתו השחקנית סמנתה דייוויס, גם היא בעלת לקות גמדות על סט הסרט "ווילו והנסיכה".
בנם הראשון שנולד ב-1991 נפטר זמן קצר לאחר הלידה.
ב-1997 נולדה בתם אנבל וב-2003 נולד בנם הריסון ובדומה להוריהם שניהם סובלים גם כן מלקות גמדות.
שלגיה: היפה מכולם (2001) - סרט טלוויזיה
הארי פוטר וחדר הסודות (2002)
הארי פוטר וגביע האש (2005)
סיפורי נרניה: הנסיך כספיאן (2008)
הארי פוטר ואוצרות המוות חלק 1 (2010)
הארי פוטר ואוצרות המוות חלק 2 (2011)
איווקס: הקרב על אנדור (1985)
מלחמת הכוכבים: סיפורה של אימפריה (אנ') (2024) - דיבוב
ווריק היא עיר במחוז קנט שברוד איילנד, ארצות הברית.
על פי מפקד האוכלוסין של שנת 2010, אוכלוסיית ווריק מונה 82,672 תושבים, מה שהופך אותה לעיר השנייה בגודלה במדינה.
העיר ממוקמת בערך 19 קילומטרים דרומה מפרובידנס, 101 קילומטרים דרום-מערבה מבוסטון, ו-275 קילומטרים צפון-מערבה מניו יורק.
ווריק נחשבת לחלק ממטרופולין פרובידנס.
בעיר נמצא נמל התעופה טי.
גרין, נמל התעופה המרכזי ברוד איילנד.
ווריק היא חלק ממטרופולין פרובידנס המונה 1,600,852 תושבים נכון למפקד התושבים מ-2010. בעיר חיים כ-80,000 תושבים, וצפיפות האוכלוסין בה היא 933.3 תושבים לקמ"ר.
ווֹרְלְד וַאן הוא גורד שחקים במומבאי, הודו.
עלות הפרויקט 321 מיליון דולר והוא הושלם ב-2020. עם השלמתו היה למגדל המגורים הגבוה בעולם, 280.2 מטרים.
דירות במגדל נמכרות החל מ-1.1 מיליון דולר ועד 7.5 מיליון דולר.
הבעלים, חברת לודהה ממומבאי, מצפים להכנסות של כ-750 מיליון דולר על מכירת הדירות.
האדריכלים מתכנני המבנה הם מקבוצת "פיי קוב פריד ושות'" מניו יורק, וחברת הייעוץ בתחום הנדסת המבנה היא חברת "לסלי אי.
פרי ) הוא כדורסלן עבר אמריקאי ששיחק במשך 13 עונות בליגת ה-NBA, בעמדות הקלע והרכז.
בתקופתו כתלמיד תיכון זכה לכינוי "וורלד", ובשנת 1981, עת היה שחקן גולדן סטייט ווריורס, שינה את שמו הפרטי באופן רשמי.
נודע כ מחונן, בעל יכולות אתלטיות מרשימות וסגנון משחק ראוותני ומלהיב.
סימן ההיכר שלו כשחקן היה זריקתו הקשתית לסל, בה השתמש כדי שזריקתו לא תיחסם.
ממוצעיו לאורך קריירת ה-NBA הם 20.3 נקודות, 2.7 ריבאונדים, ו-3.7 אסיסטים למשחק.
פרי נולד בעיר אטלנטה שבג'ורג'יה, וגדל בברוקלין, ניו יורק.
בין השנים 1975-1972 שיחק כדורסל מכללות בגילפורד קולג' שבעיר גרינסבורו, קרוליינה הצפונית.
בעונתו הראשונה במכללה הוביל אותה לאליפות , וזכה בתואר השחקן המצטיין של הטורניר.
ב-3 שנותיו בקבוצה קלע 23.6 נקודות בממוצע למשחק.
פרי נבחר בדראפט ה-NBA לשנת 1975 על ידי קבוצת פילדלפיה 76', בבחירה ה-23. ב-3 עונותיו הראשונות ב-NBA שיחק עבור פילדלפיה, בה כיכבו ג'וליוס ארווינג, ג'ורג' מקגיניס ודאג קולינס, וקלע 13.6 נקודות בממוצע למשחק כשחקן ספסל.
בעונת העפילה קבוצתו לגמר ה-NBA, אך הפסידה לפורטלנד טרייל בלייזרס בתוצאה 4-2.
לקראת עונת נשלח לסן דייגו קליפרס בתמורה לבחירת דראפט עתידית, שבדיעבד הניבה את שחקן היכל התהילה צ'ארלס בארקלי.
מאמנו של פרי בפילדלפיה, ג'ין שו, עבר גם הוא לסן דייגו באותה עונה, ועזר לפרי לרשום עונת פריצה עם ממוצע של 28.8 נקודות למשחק (שני בליגה לג'ורג' גרווין).
על אף שלא הצליח להוביל את הקליפרס לפלייאוף ה-NBA, נבחר פרי לחמישייה השנייה של העונה.
בעונה העוקבת שיפר את תפוקתו הממוצעת ל-30.2 נקודות למשחק ונבחר להשתתף במשחק האולסטאר, אך הקליפרס רשמו מאזן ניצחונות שלילי 35-47 ושוב לא העפילו לפלייאוף.
באוגוסט 1980 הועבר בטרייד לגולדן סטייט ווריורס, בתמורה לקלע פיל סמית'.
ב-2 וחצי עונותיו בקבוצה שיחק לצד הכוכבים הצעירים ברנרד קינג וג'ו בארי קארול, והעמיד ממוצעים של 23.4 נקודות ו-5.4 אסיסטים למשחק.
כחודש וחצי לאחר תחילת עונת נשלח בטרייד לקליבלנד קאבלירס עבור רון ברואר (אביו של רוני ברואר).
בכל 4 עונותיו בקליבלנד הוביל את קלעי הקבוצה, עם ממוצע של 23.0 נקודות למשחק, אך הקאבלירס העפילו פעם אחת בלבד לשלב הפלייאוף (), והודחו ממנו כבר בסיבוב הראשון.
בעונת חזר לשחק עבור פילדלפיה 76', אך נחתך מהקבוצה כעבור 20 משחקים, בהם הציג יכולת חלשה עם 5.8 נקודות למשחק בלבד.
בקיץ 1987 שיחק בקבוצת "מיאמי טרופיקס" מליגת ה-USBL, זכה בתואר השחקן המצטיין של הליגה והוביל את קבוצתו לזכייה באליפות.
בעונת , האחרונה שלו ב-NBA, שיחק ביוסטון רוקטס וקלע בשורותיה 6.4 נקודות בממוצע למשחק.
וורלד ויז'ן אינטרנשיונל (בקיצור: וורלד ויז'ן; באנגלית: World Vision International או בקיצור: World Vision) הוא ארגון תמיכה, פיתוח וסיוע הומניטרי נוצרי-אוונגליסטי אמריקאי.
הארגון נוסד בשנת 1950 על ידי הכומר רוברט פירס , הכומר קיונג-צ'יק האן ופרנק פיליס כארגון שירות הנותן מענה לצורכי החירום של ילדים בקוריאה.
נכון לשנת 2022, הארגון פעיל בכמעט 100 מדינות.
וורלד ויז'ן אינטרנשיונל החל את פעילותו בקוריאה בעקבות מפגש בין הכמרים המייסדים - רוברט פירס וקיונג-צ'יק האן.
פעילות הארגון התרחבה במלחמת קוריאה ולאחר המלחמה לכל מזרח אסיה.
בשנות השישים והשבעים של המאה העשרים, לצד הרחבת פעילות הארגון מטיפול בילדים למשפחות ובניית יכולות בתחום החקלאות, הארגון פתח מחלקת מחקר.
בשנות התשעים הארגון החל לפעול למען ילדים שהתייתמו באוגנדה, רואנדה וסומליה בעקבות איידס ומלחמות אזרחים סדרתיות.
הארגון גם ערך הסברה למניעת התפשטות נגיף האיידס.
הארגון היה חלק מקואלציות בינלאומיות של ארגון שפעלו נגד גיוס ילדים ללחימה ובמאמץ העולמי לאיסור על השימוש במוקשים.
לפי מגזין פורבס, נכון לדצמבר 2014, וורלד ויז'ן הוא ארגון הצדקה ה-11 בגודלו בארצות הברית עם הכנסות כוללות של למעלה מ-981 מיליון דולר.
הארגון פעיל בלמעלה מ-90 מדינות.
השורשים של וורלד ויז'ן אינטרנשיונל הם נוצרים אוונגליסטים.
אולם ריצ'רד סטרנס, שהיה נשיא הארגון בין השנים 1998-2018, התנגד לפרוזליטיזם.
באוגוסט 2016 הוגש בישראל כתב אישום נגד מנהל סניף רצועת עזה בארגון וורלד ויז'ן, מוחמד חלבי, שנעצר במעבר ארז והודה בחקירתו כי פעל בארגון ההומניטרי כסוכן סמוי בשירות הזרוע הצבאית של חמאס.
על פי כתב האישום, כספים לנזקקים וילדים במצוקה הועברו למנהרות ולאמצעי לחימה.
ההערכה היא כי בדרך זו הועברו כ-40 מיליון דולר
משחקי הסיבוב הראשון נערכו בטוקיו, סיאול, מיאמי וגוודלחרה.
משחקי הסיבוב השני נערכו בטוקיו וסן דייגו ומשחקי הגמר באצטדיון דודג'ר שבלוס אנג'לס.
נבחרת זכתה באליפות כאשר הביסה 8–0 את נבחרת במשחק הגמר.
נבחרת סיימה במקום השלישי ונבחרת סיימה במקום הרביעי.
שני הסיבובים הראשונים יהיו בתים עם 4 קבוצות כאשר כל קבוצה תשחק נגד שאר הקבוצות בבית פעם אחת.
הדירוג בין הקבוצות יקבע לפי מספר הניצחונות.
הקבוצות שיסיימו בסיבוב השני במקומות הראשון והשני בכל בית יעלו לחצי הגמר, כאשר הקבוצה המנצחת בבית אחד תשחק נגד הקבוצה השנייה בבית האחר.
המנצחות במשחקי חצי הגמר ישחקו ביניהן במשחק הגמר.
אם יהיה שוויון במספר הניצחונות בין מספר נבחרות, בשני הסיבובים הראשונים.
יקבעו המיקומים לפי הכללים הבאים:
אם יהיה שוויון בין שתי הקבוצות במקומות הראשונים, לא יתקיים משחק נוסף מפני ששתי הקבוצות עולות.
המנצחת במשחק בין הקבוצות תוגדר כראשונה והמפסידה כשנייה.
אם יהיה שוויון בין שלוש קבוצות במקום הראשון (2 ניצחונות והפסד לכל אחת ולקבוצה הרביעית שלושה הפסדים), סטטיסטיקה תקבע את הראשונה ושתי הקבוצות האחרות ישחקו ביניהן על המקום השני.
אם יהיה שוויון בין שלוש קבוצות על המקום השני (לשלוש קבוצות ניצחון ושני הפסדים ולמקום הראשון שלושה ניצחונות), הסטטיסטיקה תקבע מיהן שתי הקבוצות הראשונות מבן השלוש והן ישחקו ביניהן על המקום השני בבית.
בשני המקרים האחרונים הסטטיסטיקה שתקבע את המיקומים היא לפי החשיבות הבאה:
הכי מעט ריצות (runs) כנגד הקבוצה ביחס למספר אינינג (innings) כקבוצת הגנה במשחקים בין הקבוצות בשוויון.
הכי מעט Earned run כנגדן ביחס למספר אינינג (innings) כקבוצת הגנה במשחקים בין הקבוצות בשוויון.
ממוצע חבטות (batting average) הגבוה ביותר במשחקים בין הקבוצות בשוויון.
הגרלה שתבוצע על ידי WBCI.
במשחק הקובע הקבוצה בעלת דירוג WBSC הגבוה ביותר תוגדר כקבוצה הביתית.
הסיבוב הראשון הוא שלב בתים המורכב מארבעה בתים.
בכל בית משחקות ארבע נבחרות אחת כנגד השנייה.
שתי הנבחרות המגיעות למקומות הראשונים בכל בית מעפילות לסיבוב השני ומבטיחות את השתתפותן באליפות העולם הבאה.
הנבחרת המגיעה למקום השלישי מודחת מהתחרות אך מבטיחה את מקומה באליפות העולם הבאה.
בית א' שוחק בין ה-6 במרץ ל-9 במרץ 2017 בגושאוק סקיי דום (Gocheok Sky Dome), סיאול, קוריאה הדרומית.
הולנד וישראל סיימו בשני המקומות הראשונים והעפילו לסיבוב השני.
קוריאה הדרומית סיימה במקום השלישי והודחה מהתחרות אך העפילה לוורלד בייסבול קלאסיק 2021. טאיפיי הסינית הודחה מהתחרות.
בית ב' שוחק בין ה-7 במרץ ל-10 במרץ 2017 בטוקיו דום, טוקיו, יפן.
יפן וקובה סיימו בשני המקומות הראשונים והעפילו לסיבוב השני.
אוסטרליה סיימה במקום השלישי והודחה מהתחרות אך העפילה לוורלד בייסבול קלאסיק 2021. סין הודחה מהתחרות.
בית ג' שוחק בין ה-9 במרץ ל-12 במרץ 2017 במארלינס פארק, מיאמי, ארצות הברית.
הרפובליקה הדומיניקנית וארצות הברית סיימו בשני המקומות הראשונים והעפילו לסיבוב השני.
קולומביה סיימה במקום השלישי והודחה מהתחרות אך העפילה לוורלד בייסבול קלאסיק 2021. קנדה הודחה מהתחרות.
בית ד' שוחק בין ה-9 במרץ ל-13 במרץ 2017 באצטדיון הבייסבול שרוס דה זאליסקו ואתלטיקה (Estadio de Béisbol Charros de Jalisco y Atletismo), גוודלחרה, מקסיקו.
פוארטו ריקו סיימה במקום הראשון והעפילה לסיבוב השני.
השוויון בין שלוש הקבוצות האחרות הותר על ידי יחס ריצות (runs) במספר סיבובים (innings) שהקבוצה שחקה בהגנה.
בעקבות זאת מקסיקו הודחה מהתחרות.
לאחר פרסום ההחלטה מקסיקו ערערה על התוצאה וטענה כי יש לחשב למאזנה את הסיבוב האחרון במשחקה נגד איטליה שלא חושב.
הסיבוב לא חושב מכיוון שמקסיקו לא הצליחה לפסול אף שחקן איטלקי בסיבוב זה.
במידה וסיבוב זה היה מחושב היחס שלהם היה עומד על 1.055 וונצואלה הייתה מודחת מהתחרות.
אולם, הערעור נדחה והסיבוב לא נספר להם.
ונצואלה ניצחה את איטליה 4–3 במשחק על המקום השני והעפילה לסיבוב השני ואיטלה הודחה מהתחרות אך העפילה לוורלד בייסבול קלאסיק 2021.
הסיבוב השני הוא שלב בתים המורכב משני בתים.
שתי הנבחרות המגיעות למקומות הראשונים בכל בית מעפילות לחצי הגמר.
במידה וקיים שוויון במספר הניצחונות בין מספר נבחרות.
שובר השוויון יהיה לפי המתואר למעלה.
יפן סיימה במקום הראשון וללא הפסדים לאורך הטורניר עד כה והולנד סיימה במקום השני.
בית ו' שוחק בין ה-14 במרץ ל-18 במרץ 2017 בפטקו פארק, סן דייגו, ארצות הברית.
פוארטו ריקו סיימה במקום הראשון וללא הפסדים לאורך הטורניר עד כה וארצות הברית סיימה במקום השני.
הרפובליקה הדומיניקנית וונצואלה הודחו מהתחרות.
סיבוב האליפות הורכב משני משחקים של חצי גמר ומשחק הגמר והתקיים באצטדיון דודג'ר, לוס אנג'לס, ארצות הברית.
משחקי חצי הגמר התקיימו ב-20 ו-21 במרץ 2017 כאשר הנבחרות שניצחו בחצי הגמר העפילו למשחק הגמר.
ארצות הברית ניצחה במשחק הגמר והוכתרה כאלופה של הטורניר ופוארטו ריקו סיימה במקום השני.
יפן הגיעה למקום השלישי עם מאזן של 6 ניצחונות והפסד אחד והולנד סיימה במקום הרביעי עם מאזן של 4 ניצחונות ושלושה הפסדים.
ווריינג הוא אחד משני בתי הספר האחרונים לניווט מסורתי במרכז איי קרוליין שבמיקרונזיה, השני הוא פאנור (Fanur).
כאשר היו בתי-ספר רבים יותר, שני אלה נחשבו לטובים ביותר.
ווריינג נוסד באי פולאפ (היום פאטיב).
המפורסמים מבין תלמידי בית הספר הם פאיוס מאו פיאליג והיפור .
תומאס וורטינגטון ויטרדג' (Thomas Worthington Whittredge; 22 במאי 1820 – 25 בפברואר 1910) היה אמן אמריקני מאסכולת נהר ההדסון.
וייטרדג' היה אמן מוערך בתקופתו, והיה ידיד עם כמה אמנים מובילים של האסכולה כולל אלברט בירסטדט וסנפורד רובינסון גיפורד.
הוא נסע הרבה והצטיין בציור נוף, דוגמאות רבות לכך נמצאות במוזיאונים מרכזיים.
ויטרדג' נולד בבקתת עץ ליד ספרינגפילד, אוהיו בשנת 1820. כצעיר הוא צייר נופים ודיוקנאות בסינסינטי לפני שנסע לאירופה בשנת 1849 להמשך הכשרתו האמנותית.
כשהגיע לגרמניה התיישב באקדמיה בדיסלדורף, בית ספר לאמנות הגדול באותה תקופה, ולמד אצל עמנואל לויצה.
בדיסלדורף, ויטרדג' התיידד עם בירסטדט ודגמן ללויצה כאילו הוא ג'ורג' וושינגטון וכן דמות נוספת בציוריו המפורסמים של לויצה, "וושינגטון חוצה את דלאוור", כיום באוסף מוזיאון המטרופוליטן לאמנות בעיר ניו יורק.
ויטרדג' שהה כמעט עשר שנים באירופה, נפגש ונסע עם אמנים חשובים אחרים כולל סנפורד גפורד.
הוא שב לארצות הברית בשנת 1859 והתיישב בעיר ניו יורק שם התחיל את הקריירה שלו כצייר נוף באסכולת נהר הדסון.
ויטרדג' נסע על פני המישורים הגדולים אל הרי הרוקי בשנת 1865 עם סנפורד גיפורד וג'ון פרדריק קנסט.
הנסיעה הביא לכמה מיצירותיו החשובות ביותר של ויטרדג'- נופים גדולים ובלתי שגרתיים, אשר תפסו את היופי הגס ואת האופק הליניארי של המישורים.
לימים כתב ויטרדג' באוטוביוגרפיה שלו, "מעולם לא ראיתי את המישורים או משהו דומה להם.
דאגתי להם יותר מאשר להרים ...
מי שחצה את המישורים באותה תקופה, על אף עדרי הבופלו שבהם ולהקות האנטילופה, סוסיהם הפראיים, צבאים וארנבות, כמעט ולא יכול להתעלם מהמרחב הענק והשקט שבהם והמראה בכל מקום של קיום תמים ופרימיטיבי."
ויטרדג' עבר לניו ג'רזי, בשנת 1880, שם המשיך לצייר עד סוף ימיו.
הוא נפטר בשנת 1910 בגיל 89 ונקבר בבית הקברות ספרינגפילד, ניו ג'רזי.
ציוריו של ויטרדג' נמצאים כעת באוספים של מוזיאונים רבים, כולל המוזיאון המטרופוליטן בעיר ניו יורק, מוזיאון יוטה לאמנויות יפות בסולט לייק סיטי, מוזיאון האמנות האמריקאי סמיתסוניאן בוושינגטון הבירה ומוזיאון הלובר בפריס, צרפת.
וורלו איברה (במונטנגרית: Врело Ибра) הוא נהר ליד ההר חיילה.
הנהר ממוקם במרחק של כ-10 ק"מ ממרכז העיר רוז'איה בצד הצפוני למרגלות ההר חיילה ביער צפוף.
ברוז'איה יש כמות גדולה של מעיינות, אך השופע ביותר הוא מעין הנהר איבר שהוא גם הנהר המונטנגרי הארוך ביותר.
בדרך למעיין יש נופים יפים עם הרבה מקומות המתאימים לפיקניק או פעילויות ספורט (כמו אופני הרים) או בילויים אחרים.
הדרך למעיין ממוקמת כמה קילומטרים ממרכז העיר בכיוון אל בראן, בצד שמאל מעל הגשר ליד בית מלון "אלדי".
הדרך לנהר מתאימה לנסיעה ברגל או בכל רכב.
ההמלצה של ארגון התיירות של רוז'איה היא להגיע באופניים.
ליד המעיין ממוקם בית ההרים הראשי התיירותי בבנדז'וב.
אורך הדרך לנהר הוא כ-12 ק"מ מהעיירה.
בחלקו העליון של נהר איבר, שניתן לעקוב אחריו בכביש הראשי אל המעיין, ניתן למצוא הרבה דגי פורלים חומים, ובחלקו התחתון דגי קרפיון לבן.
הנהר הוא מקום רומנטי מאוד אשר הפוטנציאלים עדיין אינם מוערכים לחלוטין.
וורלד סיריס 1903 הייתה סדרת הוורלד סיריס הראשונה.
הסדרה נערכה באצטדיון אקספוסישן פארק שבפיטסבורג ובאצטדיון האנטינגטון אווניו שבבוסטון (שנהרס שנים לאחר מכן ועל שטחו נבנתה אוניברסיטת נורת'איסטרן).
מטרת הסדרה הייתה להציב את קבוצת פיסטבורג פיירטס מול בוסטון אמריקנס (שכיום נקראת בוסטון רד סוקס), היות שפיסטבורג פיירטס הייתה אלופת הליגה הלאומית באותו הזמן ובוסטון אמריקאנס, אלופת הליגה האמריקאית באותו הזמן, רצתה להוכיח כי היא מסוגלת לנצח אותה.
הסדרה נחלה הצלחה ענקית וממנה נבנתה ליגת הבייסבול האמריקאית והגדולה בעולם; MLB, וטורניר הוורלד סיריס השנתי.
בשנת 1901, באן ג'ונסון, נשיא הליגה המערבית, שם לב לירידה החדה של הליגה הלאומית ב-1900 לאחר שארבע קבוצות פרשו ממנה וניצל את זה בכך שיצר ליגת בייסבול קטנה שמכוונת לארצות הברית וקנדה בשם הליגה האמריקאית.
עם פתיחת הליגה האמריקאית, הוקמה קבוצה בשם בוסטון אמריקנס.
בליגה האמריקאית לקחה חלק גם הקבוצה פיטסבורג פיירטס.
בוסטון אמריקנס ופיטסבורג פיירטס היו שתי הקבוצות הטובות בליגה, על אף שפיסטבורג פיירטס ניצחה את הליגה, ובא הרעיון להציב את שתי הקבוצות לתשעה משחקים ידידותיים והטובה מביניהם תנצח מבלי להשפיע על הליגה האמריקאית.
הרעיון יצא לפועל והפך לסדרת משחקים ממשית שזכתה לשם "וורלד סיריס".
לאחר הסדרה, הפכה הקבוצה בוסטון אמריקנס לאחת מקבוצות הבייסבול הגדולות בעולם.
ארבעה משחקים לאחר שהחלה, המגיש של קבוצת פיטסבורג פיירטס, סאם ליבר, נפצע ממלכודת ירי, ולכן המחליף שלו, דיאקון פיליפ, החליף אותו למשך חמישה משחקים.
הפיירטס זכו בפנדל השלישי שלהם ברציפות ב-1903 הודות להרכב חזק שכלל את הונוס וגנר האגדי לעצירה קצרה, שחבט ב-0.355 ונסע ב-101 ריצות, השחקן-מנהל פרד קלארק, שחבט ב-0.351, וג'ינג'ר בומונט, שחבט ב-0.341 והוביל את הליגה בחבטים וריצות.
המגרש של הפיראטים היה חלש יותר ממה שהיה בשנים קודמות, אך התהדר ב-24 משחקים המנצחים דיקון פיליפ וב-25 משחקים סם ליבר.
לבוסטון אמריקנס היה סגל פיצ'ינג חזק, בראשותו של סיי יאנג, שסיים 28–9 ב-1903 והפך למוביל הניצחונות בכל הזמנים באותה שנה.
ביל דינין ולונג טום יוז, ימניים כמו יאנג, ניצחו 21 משחקים ו-20 משחקים כל אחד.
+משחקתאריךקבוצה א'תוצאהקבוצה ב'אצטדיוןזמן (בשעות)צופים11 באוקטוברבוסטון אמריקנס3–7פיטסבורג פיירטסהאנטינגטון אווניו1:5516,24222 באוקטוברבוסטון אמריקנס3–0פיטסבורג פיירטסהאנטינגטון אווניו1:479,41533 באוקטוברבוסטון אמריקנס2–4פיטסבורג פיירטסהאנטינגטון אווניו1:5018,80146 באוקטוברפיטסבורג פיירטס5–4בוסטון אמריקנסאקספוסישן פארק1:307,60057 באוקטוברפיטסבורג פיירטס2–11בוסטון אמריקנסאקספוסישן פארק2:0012,32268 באוקטוברפיטסבורג פיירטס3–6בוסטון אמריקנסאקספוסישן פארק2:0211,556710 באוקטוברפיטסבורג פיירטס3–7בוסטון אמריקנסאקספוסישן פארק1:4517,038813 באוקטוברבוסטון אמריקנס3–0פיטסבורג פיירטסהאנטינגטון אווניו1:357,455
וורלד בייסבול קלאסיק 2023 היא אליפות העולם החמישית לנבחרות לאומיות בבייסבול שנוהלה על ידי התאחדות הבייסבול הבינלאומית (IBAF) והתקיימה בין 8 במרץ ל-21 במרץ 2023. לטורניר העפילו 20 קבוצות: 16 הנבחרות שהשתתפו באליפות הקודמת העפילו אוטומטית, ו־4 נבחרות שהעפילו מהמוקדמות.
משחקי הסיבוב הראשון נערכו בטוקיו, טאיג'ונג, מיאמי ופיניקס.
משחקי רבע הגמר נערכו בטוקיו ומיאמי ומשחקי חצי הגמר והגמר נערכו במיאמי.
הסיבוב הראשון הוא שלב בתים כאשר בכל בית יש 5 נבחרות.
כל נבחרת שחקה פעם אחת נגד שאר הנבחרות שבבית שלה.
שתי הראשונות בכל בית עלו לשלב רבע הגמר.
4 הנבחרות שסיימו בארבעת המקומות הראשונים העפילו לאליפות הבאה שתערך ב־2026.
בשלב הבתים, אם יהיה שוויון במספר הניצחונות בין מספר נבחרות.
תוצאות ראש בראש בין המסיים עם אותו אחוז ניצחונות.
שתי המדורגות הראשונות מעפילות לשלב רבע הגמר.
4 הראשונות מכל בית, העפילו אוטומטית לאליפות הבאה.
משחקי בית א' התקיימו ב, טאיג'ונג בין 8–12 במרץ.
כל הנבחרות סיימו עם 2 ניצחונות ו־2 הפסדים ולכן הדירוג הפנימי שקבע את הסדר הוא כמות ריצות החובה.
ככל שהכמות נמוכה יותר כך הדירוג גבוה יותר.
משחקי בית ב' התקיימו בטוקיו דום, טוקיו בין 9–13 במרץ.
משחקי בית ג' התקיימו ב, פיניקס, ארצות הברית, בין 11 במרץ ל-15 במרץ.
מקסיקו וארצות הברית סיימו עם 4 ניצחונות כל אחת, אך בגלל שמקסיקו ניצחה את ארצות הברית היא דורגה לפניה.
בריטניה וקולומביה ניצחו משחק אחד כל אחת, אך בגלל שבריטניה ניצחה את קולומביה, היא דורגה לפניה.
משחקי בית ד' התקיימו ב, מיאמי, בין 11 במרץ ל-15 במרץ.
וורלד בייסבול קלאסיק 2026 תהיה אליפות העולם השישית לנבחרות לאומיות בבייסבול שמנוהלת על ידי התאחדות הבייסבול הבינלאומית (IBAF) ותתקיים בשנת 2026.
שלב הבתים יתקיים בטוקיו, סן חואן, מיאמי ויוסטון.
שלבי ההכרעה יערכו במיאמי ויוסטון.
20 נבחרות ישתתפו בתחרות, 16 הנבחרות שסיימו באחד מארבעת המקומות הראשונים בשלב הבתים של האליפות הקודמת העפילו לתחרות.
4 הנבחרות הנוספות יעפילו מתחרות העפלה.
וורלדביט הוא סוגה מוזיקלית המשלבת מוזיקת פופ או רוק עם מוזיקת עולם או פולק.
סוגה זו מאופיינת בדרך כלל במוטיבים אתניים ומסורתיים, בשילוב מוטיבים שנדלו מתוך המיינסטרים.
באמצע שנות ה-80 של המאה ה-20, המוזיקאי האקלקטי דן דל סנטו הנחה את התוכנית World Beat במסגרת תחנת הרדיו KUT באוסטין, טקסס, שהפכה את המונח לפופולרי.
אמני המיינסטרים שילבו השפעות של מוזיקת עולם בצלילים הידועים שלהם באותה העת, בעיקר דייוויד ברן, פיטר גבריאל (שהשיק ב-1982 את פסטיבל WOMAD) ופול סיימון.
בהתחלה, רוב ההשפעות הגיעו מאפריקה, אסיה, אמריקה הדרומית (במיוחד ברזיל), המזרח התיכון ואמריקה המרכזית.
וורלדביט נחשב לתת-סוגה מוזיקלית משגשגת של מוזיקה פופולרית ועולמית, תוך שהיא ממשיכה להשפיע על אמנים חדשים.
החל משנות ה-90 של המאה ה-20 החל לפעול הפרויקט המוזיקלי הגרמני אניגמה, במסגרתו יצאו מספר אלבומים ולהיטים בין-לאומיים בסגנון וורלדביט.
וורטיוקסטין היא תרופה לוויסות רמת הסרוטונין במוח, ומשמשת לטיפול בדיכאון קליני.
בישראל היא משווקת תחת השם המסחרי ברינטליקס (Brintellix), בארצות הברית היא נמכרת תחת השם טרינטליקס (Trintellix).
התרופה אושרה לשימוש רפואי בארצות הברית ובאירופה בשנת 2013. בשנת 2020, זו הייתה התרופה ה-243 הנפוצה ביותר בארצות הברית, עם יותר ממיליון מרשמים.
התרופה פותחה על ידי חברת לונדבק (Lundbeck) ונמצאת בשימוש במדינות רבות, כולל ישראל.
וורטיוקסטין משמשת כטיפול בדיכאון קליני במבוגרים.
יעילותה הוכחה כדומה לזו של תרופות נוגדות דיכאון אחרות, אך גודל ההשפעה שלה תואר כמתון.
וורטיוקסטין עשויה לשמש כאפשרות טיפול כאשר טיפולים אחרים נכשלו.
כמו כן, התרופה עשויה גם להיות יעילה במטופלים עם דיכאון המלווה בחרדה.
וורטיוקסטין גם משמשת "שלא בהתאם להתוויה" לטיפול בחרדה.
אמנם, סקירה משנת 2016 מצאה שהתרופה אינה יעילה בטיפול בהפרעת חרדה מוכללת במינונים של 2.5, 5 ו-10, 15 ו-20 מ"ג.
מטא-אנליזה משנת 2019 הראתה כי וורטיוקסטין לא הובילה לתוצאות מובהקות מבחינה סטטיסטית בהפחתת תסמינים, שיפור איכות החיים או שיעורי ההפוגה בהפרעת חרדה מוכללת, אך היא נסבלה היטב על ידי המטופלים.
מנגד, מטא-אנליזה משנת 2018 תמכה בשימוש בוורטיוקסטין לטיפול בהפרעת חרדה מוכללת, אם כי ציינה שנדרש מחקר נוסף לחיזוק הראיות.
סקירה שיטתית ומטא-אנליזה משנת 2021 הסיקה כי קיימת אי-ודאות בנוגע ליעילות וורטיוקסטין בטיפול בחרדה, בשל איכות נמוכה מאוד של הראיות הקיימות.
בנוסף, מטא-אנליזה של ניסויים מבוקרים אקראיים משנת 2020 הצביעה על כך שוורטיוקסטין הציגה את שיעור ההפוגה הנמוך ביותר מבין התרופות שנבדקו לטיפול בהפרעת חרדה מוכללת (יחס הסיכויים [OR] של 1.30 עבור וורטיוקסטין, לעומת טווח של 1.13–2.70 בתרופות אחרות שנבדקו).
תופעות לוואי נדירות (1%>) יותר כוללות, הפרעות בתפקוד המיני, נדודי שינה, כאב ראש, שינויים במצב רוח, וחרדה.
אין להשתמש בתרופה אם המטופל סובל מרגישות ידועה לוורטיוקסטין או לכל אחד מהמרכיבים האחרים בתרופה.
יש לנקוט זהירות בשימוש במטופלים הנוטלים מעכב מונואמין אוקסידאז בשל הסיכון להתפתחות תסמונת סרוטונין.
וורטיוקסטין פועלת בעיקר כמעכבת ספיגה חוזרת של סרוטונין (SSRI) עם השפעה על מספר קולטנים של סרוטונין, דבר המסייע בוויסות מצב הרוח.
ורטיוקסטין מגביר את ריכוזי הסרוטונין במוח על ידי עיכוב הספיגה מחדש שלו בסינפסה ובכך שייך לקבוצת "מודולטורים וממריצי סרוטונין", הכוללת גם את התרופה וילאזודון.
באופן ספציפי, וורטיוקסטין מעכבת ספיגת סרוטונין (SERT), אגוניסט לקולטן 5-HT1A של סרוטונין, אגוניסט חלקי לקולטן 5-HT1B, ואנטגוניסט לקולטנים 5-HT1D, 5-HT3 ו-5-HT7. כמו כן, וורטיוקסטין מהווה ליגנד לקולטן האדרנרגי β1.
מבחינת פעילות פונקציונלית, נראה כי לוורטיוקסטין יש עוצמה גבוהה יותר בעיכוב ספיגת הסרוטונין ובאנטגוניזם לקולטן 5-HT3 בהשוואה לפעילותו בקולטנים אחרים.
הנתונים מראים שוורטיוקסטין מציג סלקטיביות גבוהה לעיכוב SERT (פי 22-83) ולאנטגוניזם לקולטן 5-HT3 (פי 10-38) בהשוואה לפעילות בקולטנים האחרים.
נמצא כי אנטגוניזם לקולטן 5-HT3 עשוי להשפיע לחיוב על שינה מסוג REM בהשוואה לפרוקסטין.
נראה כי וורטיוקסטין במינון של 5 מ"ג ליום יכול להשיג אפקט נוגד דיכאון עם תפוסת SERT של 50% בלבד, בניגוד ל-SSRIs ו-SNRIs הדורשים תפוסת SERT של 70%-80% לפחות להשגת אפקט טיפולי.
ממצאים אלה מצביעים על כך שהשפעות נוגדות הדיכאון של וורטיוקסטין עשויות להיות מתווכות גם דרך אינטראקציות עם קולטני סרוטונין אחרים, בנוסף לעיכוב הספיגה מחדש של סרוטונין.
עם זאת, קיימת אי-ודאות בנוגע לתרומת האינטראקציות עם קולטני סרוטונין להשפעות נוגדות הדיכאון של וורטיוקסטין, ועדיין לא הובהר אם מדובר בנוגד דיכאון רב-מודלי מבחינה קלינית או בתרופה נוספת מקבוצת ה-SSRIs.
פיזור: רמות שיא מושגת 7-11 שעות לאחר המנה.
זמן מחצית החיים: 57-66 שעות.
מטבוליזם: התרופה מתפרקת בכבד באמצעות האנזים CYP2D6.
רמות יציבות של התרופה מושגת בתוך שבועיים של נטילה.
וורטיאוקסטין מתפרק בעיקר על ידי cytochrome P450 האנזים CYP2D6. מעכבים וממריצים של CYP2D6 יכולים לשנות את הפרמקוקינטיקה של התרופה, ולכן ייתכן שיהיה צורך בהתאמת מינון.
מעכבים חזקים של CYP2D6, כמו בופרופיון, פלואוקסטין, פארוקסטין, וקינידין יכולים להעלות משמעותית את רמות הוורטיאוקסטין ולהגביר תופעות לוואי כמו בחילות, כאבי ראש, הקאות ונדודי שינה.
במצבים כאלה מומלץ להפחית את מינון הוורטיאוקסטין בחצי.
בנוסף, אינטראקציות פחות משמעותיות נצפו עם קטוקונזול ופלוקונזול.
לעומת זאת, ממריצים חזקים של הציטוכרום P450 (אבל לא של CYP2D6), כמו ריפמפין, קרבמזפין ופניטואין, יכולים להקטין משמעותית את רמות הוורטיאוקסטין.
דבר זה עשוי לדרוש העלאת מינון התרופה (עד פי שלושה מקסימום).
לוורטיאוקסטין אין אינטראקציות משמעותיות עם אנזימי ציטוכרום P450 או נשאים אחרים, ולכן לא צפוי שהוא ישפיע על הפרמקוקינטיקה של תרופות אחרות.
זאת ועוד, שילוב של וורטיאוקסטין עם מעכבי MAO או תרופות סרוטונרגיות אחרות (SSRI SNRI, TCA, טראמדול וכו') מעלים את הסיכון לסינדרום סרוטונין.
אך שילובים אלה אינם נחשבים אסורים למעט MAOIs.
מומלץ להיוועץ ברופא לפני שילוב עם תרופות אחרות.
וורטיוקסטין פותח במקור לטיפול בהפרעת חרדה כללית (GAD) ובהפרעת קשב וריכוז (ADHD), אך הפיתוח למטרות אלו הופסק.
נכון לאוגוסט 2021, וורטיוקסטין נמצא בפיתוח לטיפול בהפרעות חרדה, הפרעת אכילה בולמוסית (Binge-Eating Disorder), והפרעה דו-קוטבית (Bipolar Disorder).
התרופה נמצאת בשלב II של ניסויים קליניים עבור התוויות אלו.
כמו כן, יש עניין בוורטיוקסטין כטיפול פוטנציאלי לפוביה חברתית, כאב נוירופתי, ולשיפור קוגניטיבי בדיכאון מג'ורי.
קטגוריית הסיכון במהלך ההיריון היא C, על פי ה-FDA.
מומלץ להימנע משימוש בתרופה במהלך ההיריון, אלא אם הרופא סבור שהיתרונות עולים על הסיכונים.
וורן גמליאל הרדינג היה הנשיא ה-29 של ארצות הברית, החל מ-4 במרץ 1921 ועד מותו ב-1923. בזמן מותו נחשב לנשיא אהוד במיוחד, אולם חשיפת פרשיות שהתרחשו בממשלו, כמו פרשת ה"טיפוט דום", הורידו מהאהדה כלפיו, וכך גם חשיפה של רומן עם אחת המאהבות שלו, נאן בריטון.
מעבר לפרשיות הנוגעות לו אישית, נשיאותו של הרדינג הייתה מוצלחת ועמדה בסימן שגשוג כלכלי יוצא דופן, קידום פשרות מול פועלים, כגון קביעת יום עבודה בן 8 שעות, קידום המודרניזציה הטכנולוגית וניסיון להביא להרגעת התסיסה האזרחית ששררה בעקבות השפעת הספרדית, הבהלה האדומה ואירועים נוספים.
הרדינג נולד בבלומינג גרוב שבאוהיו.
הוא חי באוהיו כל חייו, מלבד בתקופות שבהן הקריירה הפוליטית שלו הכריחה אותו לעבור מקום.
הוא התיישב במריון כשהיה בן עשרים, רכש עיתון קטן וכושל בשם "מריון דיילי סטאר" והפך אותו לבמה מצליחה לדעותיו הרפובליקניות.
ב-1899, נבחר לסנאט של אוהיו, ולאחר ארבע שנים, נבחר לסגן מושל אוהיו ב-1903. הוא הובס בבחירות לתפקיד המושל ב-1910, אולם נבחר לסנאט של ארצות הברית ב-1914. הרדינג ניסה להיבחר למועמד הרפובליקני לנשיאות ב-1920, אך נחשב למועמד שלא יצליח.
המועמדים המובילים, כמו הגנרל לאונרד ווד, לא הצליחו להשיג רוב, והוועידה הייתה חלוקה.
התמיכה בהרדינג גברה בהדרגה עד שנבחר בסיבוב העשירי.
הוא ניהל מסע בחירות ממרפסת ביתו, נשאר במריון ונתן לאנשים לבוא אליו.
הוא ניצח בניצחון סוחף את המועמד הדמוקרטי, ג'יימס קוקס, והמועמד הסוציאליסטי, יוג'ין דבס, כשהוא מבטיח "חזרה לנורמליות" והופך בכך לסנאטור הראשון שנבחר לנשיאות.
הרדינג מינה כמה אישים נכבדים לתפקידים בכירים, כאנדרו ויליאם מלון לתפקיד מזכיר האוצר של ארצות הברית, הרברט הובר לתפקיד מזכיר המסחר, וצ'ארלס אוונס יוז לתפקיד מזכיר המדינה של ארצות הברית.
בתחום מדיניות הפנים הצליח ממשל הרדינג להתעלות מעל השפל הכלכלי בשנת 1921 והביא לתחילת עשור של שגשוג כלכלי הנודע בכינוי "שנות העשרים הסוערות".
הישג בולט במדיניות החוץ שלו היה כינוס הוועידה הימית בוושינגטון, שבה המעצמות הימיות הסכימו להגביל את הציים שלהם, הגבלה שנמשכה כעשור.
שני חברים בממשלו של הרדינג הואשמו בשחיתות: מזכיר הפנים של ארצות הברית, אלברט פול, והתובע הכללי של ארצות הברית, הארי דוהרטי.
חשיפת הפרשיות לא התרחשה עד לאחר מותו של הרדינג, וגם לא חשיפת פרשיות האהבים של הרדינג מחוץ לנישואיו, אולם שני הנושאים פגעו בו.
הרדינג מת מהתקף לב לאחר שחלה בסן פרנסיסקו במהלך מסע נאומים.
הוא הוחלף בידי סגנו, קלווין קולידג'.
הרדינג היה תומך נלהב של התנועה הציונית ובמהלך כהונתו הכירה ארצות הברית בהצהרת בלפור ובזכות העם היהודי ל"בית לאומי" בארץ ישראל.
הרדינג נולד ב-2 בנובמבר 1865 בבלומינג גרוב, אוהיו, הבכור מבין שמונה ילדים שנולדו לג'ורג' טריון הרדינג (1843–1928) ולפיבי אליזבת' דיקרסון-הרדינג (1843–1910).
בילדותו כונה בידי הוריו "וויני".
פיבי הייתה מיילדת וטריון היה חקלאי וכן מורה בבית ספר קרוב לעיירה.
לאחר שסיים את לימודיו הפך טריון לרופא ופתח מרפאה קטנה.
אבותיו של הרדינג הגיעו ליבשת אמריקה מאנגליה, ויילס, סקוטלנד והולנד.
בבלומינג גרוב נפוצה שמועה שאם-סבתו של הרדינג הייתה שחורה.
אבי-סבתו, איימוס הרדינג, טען שגנב, שנתפס בשעת מעשה על ידי המשפחה, הפיץ את השמועה כניסיון סחיטה או נקמה.
ב-2015 הכריע מחקר גנטי על צאצאיו של הרדינג שלא היו לו שורשים אפרו-אפריקאיים.
ב-1870 עברה משפחת הרדינג, שתמכה ב, לקלדוניה , שם רכש טריון את השבועון המקומי "The Argus".
עקב כך למד הרדינג מגיל 11 את עקרונות עסקי העיתונאות.
בסוף 1879, בגיל 14, נרשם הרדינג למכללת אוהיו והיה תלמיד מצטיין.
בשנתו האחרונה במכללה הוציא, יחד עם חבר, עיתון לקולג'.
באותה השנה עברו בני משפחתו למריון , עיר הנמצאת במרחק עשרה קילומטרים מקלדוניה.
כשסיים את לימודיו, ב-1882, הצטרף אליהם הרדינג.
בנעוריו של הרדינג עוד התגוררו רוב האמריקאים בחוות ובעיירות קטנות.
הוא עצמו חי רוב חייו במריון, עיר קטנה באוהיו הכפרית, ונקשר אליה.
גם כשהפך לנשיא טען שהיה מעדיף להישאר לגור שם.
לאחר סיום לימודיו החל הרדינג לעבוד כמורה וכסוכן ביטוח, וניסה ללמוד משפטים.
אחר כך גייס 300 דולרים, יחד עם שותפים, כדי לרכוש את "", עיתון יומי כושל והחלש מבין שלושת העיתונים בעיר.
הרדינג בן ה-18 השתמש בכרטיס הנסיעה לרכבת החינמי שלו, שהשיג הודות לרכישת העיתון, על מנת לנסוע לוועידה הרפובליקנית הלאומית של 1884, שם נפגש עם עיתונאים בכירים והביע תמיכה במועמד לנשיאות, מזכיר המדינה לשעבר ג'יימס בליין.